## Plan prijama pripadnika nacionalnih manjina u državnu službu u tijela državne uprave za razdoblje od 2011. do 2014. godine

### NN 65/2011 (13.6.2011.), Plan prijama pripadnika nacionalnih manjina u državnu službu u tijela državne uprave za razdoblje od 2011. do 2014. godine

MINISTARSTVO UPRAVE

1431

Na temelju članka 43. stavka 2. Zakona o državnim službenicima (»Narodne novine«, broj 92/2005., 107/2007., 27/2008. i 49/2011.), uz prethodnu suglasnost Ministarstva financija, ministar uprave donosi

PLAN PRIJAMA

PRIPADNIKA NACIONALNIH MANJINA U DRŽAVNU SLUŽBU U TIJELA DRŽAVNE UPRAVE ZA RAZDOBLJE OD 2011. DO 2014. GODINE

I.

U skladu s Akcijskim planom za provedbu Ustavnog zakona o pravima nacionalnih manjina za razdoblje od 2011. do 2013. godine, donosi se Plan prijama pripadnika nacionalnih manjina u državnu službu u tijela državne uprave za razdoblje od 2011. do 2014. godine (dugoročni plan).

Svrha je ovog Plana utvrđivanje realnih mogućnosti povećanja broja pripadnika nacionalnih manjina u tijelima državne uprave u razdoblju od 2011. do 2014. godine, radi postizanja njihove zastupljenosti od 5,5% od ukupnog broja zaposlenih u navedenim tijelima.

II.

Pri utvrđivanju mogućnosti povećanja broja pripadnika nacionalnih manjina u tijelima državne uprave vodilo se računa o mogućnostima zapošljavanja novih državnih službenika, uključujući i zapošljavanje pripadnika nacionalnih manjina, te potrebi smanjenja broja zaposlenih u navedenim tijelima utvrđenoj Planom provedbenih aktivnosti Programa gospodarskog oporavka.

Sukladno ograničenjima zapošljavanja utvrđenim Odlukom o zabrani novog zapošljavanja državnih službenika i namještenika u tijelima državne uprave, stručnim službama i uredima Vlade Republike Hrvatske (»Narodne novine«, broj 153/09.) i Kriterijima za smanjenje broja zaposlenih od 21. listopada 2010. godine, zapošljavanje novih državnih službenika, uključujući i zapošljavanje pripadnika nacionalnih manjina, odnosi se isključivo na radna mjesta:

– koja ostanu upražnjena zbog prestanka službe državnog službenika ukoliko nije moguće osigurati redovito obavljanje poslova preraspodjelom između postojećih državnih službenika i koje će se provoditi primjenom klauzule 2 za 1 (za dva otišla jedan novi zaposleni),

– koja je neophodno popuniti za izvršavanje obveza preuzetih prema Europskoj uniji, ukoliko su za njihovo zapošljavanje osigurana potrebna financijska sredstva.

III.

Na temelju prijedloga tijela državne uprave, vodeći računa o ograničenjima navedenim u točki II. ovog Plana i raspoloživim financijskim sredstvima za nova zapošljavanja osiguranim u Državnom proračunu Republike Hrvatske za 2011. godini te projekcijama Državnog proračuna za sljedeće kalendarske godine, planira se prijam ukupno 802 pripadnika nacionalnih manjina u tijela državne uprave, od čega 727 u središnja tijela državne uprave i 75 u urede državne uprave u županijama.

Popunjenost radnih mjesta pripadnicima nacionalnih manjina u tijelima državne uprave i broj pripadnika nacionalnih manjina koji se planira zaposliti u razdoblju od 2011. do 2014. godine, utvrđuju se u Tablici koja je sastavni dio ovog Plana.

Popunjavanje radnih mjesta provodit će se postupno tijekom razdoblja od 2011. do 2014. godine, prilagođavajući dinamiku zapošljavanja osiguranim financijskim sredstvima.

IV.

Planovi prijama u državnu službu za kalendarske godine u razdoblju od 2011. do 2014. godine (kratkoročni planovi) donosit će se sukladno ovom Planu.

Tijela državne uprave popunjavat će radna mjesta u skladu s ovim i kratkoročnim planovima, te u skladu s pravilnikom o unutarnjem redu i važećim propisima koji reguliraju zapošljavanje u državnoj službi.

Pripadnici nacionalnih manjina dužni su u prijavi na natječaj pozvati se na pravo prednosti pri zapošljavanju sukladno posebnom zakonu i imaju prednost u odnosu na ostale kandidate pod jednakim uvjetima.

V.

Ministarstvo uprave pratit će izvršenje ovoga Plana i analizirati realizaciju zapošljavanja pripadnika nacionalnih manjina u tijela državne uprave i stanje njihove zastupljenosti u tim tijelima u odnosu na zastupljenost u prethodnoj kalendarskoj godini.

Redovita godišnja izvješća o broju zaposlenih pripadnika nacionalnih manjina u tijelima državne uprave pripremat će se prema obrascima za izvješćivanje utvrđenim Akcijskim planom za provedbu Ustavnog zakona o pravima nacionalnih manjina za razdoblje od 2011. do 2013. godine.

VI.

Ovaj Plan stupa na snagu danom donošenja, a objavit će se u »Narodnim novinama«, najmanje jednom dnevnom listu koji se prodaje na cijelom području Republike Hrvatske i web-stranici Ministarstva uprave.

Klasa: 112-01/11-01/216

Urbroj: 515-04-02/4-11-57

Zagreb, 9. svibnja 2011.

Ministar

Davorin Mlakar, v. r.

Plan prijama pripadnika nacionalnih manjina u tijela državne uprave za razdoblje od 2011. do 2014. godine

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | Naziv tijela državne uprave | Ukupan broj zaposlenih na dan 28. 2. 2011. | Broj zaposlenih pripadnika nacionalnih manjina na dan 28. 2. 2011. | Udio pripadnika nacionalne manjine u ukupnom broju st. u RH/županiji (%) | Prijam pripadnika nacionalne manjine u 2011. godini | Prijam pripadnika nacionalne manjine u 2012. godini | Prijam pripadnika nacionalne manjine u 2013. godini | Prijam pripadnika nacionalne manjine u 2014. godini | Ukupan prijam pripadnika nacionalne manjine od 2011. do 2014. |
|  |  | 1 | 2 | 3 | 4 | 5 | 6 | 7 | 8 |
| Ministarstva | | | | | | | | | |
| 1. | Ministarstvo vanjskih poslova i europskih integracija | 1307 | 13 | 7,4478 | 5 | 5 | 5 | 5 | 20 |
| 2. | Ministarstvo financija | 8060 | 247 | 7,4478 | 7 | 7 | 15 | 18 | 47 |
| 3. | Ministarstvo obrane |  |  | 7,4478 | 0 | 6 | 6 | 7 | 19 |
| 4. | Ministarstvo unutarnjih poslova | 26299 | 1242 | 7,4478 | 50 | 50 | 50 | 50 | 200 |
| 5. | Ministarstvo pravosuđa | 3067 | 87 | 7,4478 | 43 | 46 | 46 | 48 | 183 |
| 6. | Ministarstvo gospodarstva, rada i poduzetništva | 360 | 8 | 7,4478 | 3 | 8 | 3 | 3 | 17 |
| 7. | Ministarstvo mora, prometa i infrastrukture | 655 | 12 | 7,4478 | 6 | 10 | 10 | 10 | 36 |
| 8. | Ministarstvo poljoprivrede, ribarstva i ruralnog razvoja | 774 | 15 | 7,4478 | 5 | 8 | 14 | 13 | 40 |
| 9. | Ministarstvo zaštite okoliša, prostornog uređenja i graditeljstva | 555 | 18 | 7,4478 | 10 | 5 | 5 | 3 | 23 |
| 10. | Ministarstvo zdravstva i socijalne skrbi | 567 | 8 | 7,4478 | 6 | 8 | 8 | 8 | 30 |
| 11. | Ministarstvo znanosti, obrazovanja i športa | 296 | 7 | 7,4478 | 1 | 4 | 5 | 5 | 15 |
| 12. | Ministarstvo kulture | 483 | 10 | 7,4478 | 1 | 2 | 3 | 3 | 9 |
| 13. | Ministarstvo obitelji, branitelja i međugeneracijske solidarnosti | 229 | 7 | 7,4478 | 0 | 1 | 1 | 2 | 4 |
| 14. | Ministarstvo regionalnog razvoja, šumarstva i vodnog gospodarstva | 474 | 10 | 7,4478 | 3 | 2 | 2 | 2 | 9 |
| 15. | Ministarstvo turizma | 77 | 3 | 7,4478 | 1 | 1 | 2 | 1 | 5 |
| 16. | Ministarstvo uprave | 111 | 4 | 7,4478 | 1 | 1 | 4 | 4 | 10 |
| Središnji državni uredi | | | | | | | | | |
| 1. | SDU za e-Hrvatsku | 13 | 0 | 7,4478 | 0 | 1 | 0 | 0 | 1 |
| 2. | SDU za razvojnu strategiju i koordinaciju fondova EU | 50 | 0 | 7,4478 | 0 | 1 | 1 | 1 | 3 |
| Državne upravne organizacije | | | | | | | | | |
| 1. | Državna geodetska uprava | 1155 | 59 | 7,4478 | 0 | 0 | 0 | 0 | 0 |
| 2. | Državni hidrometeorološki zavod | 399 | 25 | 7,4478 | 1 | 1 | 1 | 1 | 4 |
| 3. | Državni zavod za intelektualno vlasništvo | 104 | 6 | 7,4478 | 0 | 2 | 2 | 3 | 7 |
| 4. | Državni zavod za mjeriteljstvo | 99 | 2 | 7,4478 | 1 | 1 | 1 | 2 | 5 |
| 5. | Državni zavod za statistiku | 588 | 23 | 7,4478 | 5 | 7 | 7 | 10 | 29 |
| 6. | Državni inspektorat | 850 | 19 | 7,4478 | 3 | 0 | 0 | 1 | 4 |
| 7. | Državna uprava za zaštitu i spašavanje | 688 | 18 | 7,4478 | 0 | 1 | 1 | 1 | 3 |
| 8. | Državni zavod za radiološku i nuklearnu sigurnost | 24 | 0 | 7,4478 | 1 | 1 | 1 | 1 | 4 |
|  | Ukupno središnja tijela državne uprave | 47284 | 1843 | 7,4478 | 153 | 179 | 193 | 202 | 727 |
| Ured državne uprave u: | | | | | | | | | |
| 1. | Bjelovarsko-bilogorskoj županiji | 104 | 20 | 14,4518 | 0 | 0 | 0 | 0 | 0 |
| 2. | Brodsko-posavskoj županiji | 126 | 7 | 4,27008 | 0 | 0 | 0 | 0 | 0 |
| 3. | Dubrovačko-neretvanskoj županiji | 155 | 3 | 4,48279 | 0 | 0 | 0 | 0 | 0 |
| 4. | Istarskoj županiji | 183 | 16 | 15,0375 | 1 | 1 | 1 | 2 | 5 |
| 5. | Karlovačkoj županiji | 130 | 10 | 12,3742 | 0 | 1 | 1 | 2 | 4 |
| 6. | Koprivničko-križevačkoj županiji | 86 | 1 | 2,71317 | 0 | 0 | 1 | 1 | 2 |
| 7. | Krapinsko-zagorskoj županiji | 105 | 1 | 0,74562 | 0 | 0 | 0 | 0 | 0 |
| 8. | Ličko-senjskoj županiji | 81 | 3 | 12,1821 | 1 | 4 | 6 | 5 | 16 |
| 9. | Međimurskoj županiji | 73 | 1 | 3,59549 | 0 | 1 | 0 | 0 | 1 |
| 10. | Osječko-baranjskoj županiji | 253 | 21 | 13,8521 | 1 | 3 | 3 | 4 | 11 |
| 11. | Požeško-slavonskoj županiji | 77 | 5 | 9,31831 | 0 | 0 | 1 | 2 | 3 |
| 12. | Primorsko-goranskoj županiji | 224 | 10 | 9,68528 | 1 | 2 | 3 | 1 | 7 |
| 13. | Sisačko-moslavačkoj županiji | 145 | 12 | 14,0404 | 1 | 2 | 2 | 3 | 8 |
| 14. | Splitsko-dalmatinskoj županiji | 409 | 13 | 2,20305 | 0 | 0 | 0 | 0 | 0 |
| 15. | Šibensko-kninskoj županiji | 105 | 5 | 9,96359 | 0 | 1 | 1 | 2 | 4 |
| 16. | Varaždinskoj županiji | 139 | 2 | 1,35954 | 0 | 0 | 0 | 0 | 0 |
| 17. | Virovitičko-podravskoj županiji | 78 | 7 | 8,04699 | 0 | 0 | 0 | 0 | 0 |
| 18. | Vukovarsko-srijemskoj županiji | 179 | 26 | 19,4029 | 2 | 2 | 2 | 2 | 8 |
| 19. | Zadarskoj županiji | 158 | 1 | 4,69746 | 1 | 1 | 1 | 1 | 4 |
| 20. | Zagrebačkoj županiji | 204 | 2 | 5,02364 | 0 | 1 | 1 | 0 | 2 |
|  | Ukupno uredi državne uprave | 3014 | 166 |  | 8 | 19 | 23 | 25 | 75 |
|  | UKUPNO SVA TIJELA DRŽAVNE UPRAVE | 50298 | 2009 | 7,4478 | 161 | 198 | 216 | 227 | 802 |

NAPOMENE:

1. Iskazani podaci odnose se na sljedeće nacionalne manjine: Srbe, Bošnjake, Talijane, Mađare, Slovence, Albance, Čehe, Rome, Crnogorce, Makedonce, Nijemce, Poljake, Rumunje, Ruse, Rusine, Slovake, Ukrajince, Židove.

2. Podaci u rubrici 3 kod ministarstava, središnjih državnih ureda i državnih upravnih organizacija odnose se na zastupljenost pripadnika nacionalnih manjina u ukupnom broju stanovnika Republike Hrvatske, a kod ureda državne uprave u županijama na zastupljenost u ukupnom broju stanovnika pojedine županije.

3. Na temelju odredbe članka 14. Pravilnika o tajnosti podataka obrane (»Narodne novine«, 39/08), podaci o broju zaposlenih u Ministarstvu obrane klasificirani su stupnjem tajnosti »OGRANIČENO«, te se stoga ne objavljuju u ovom planu.

Ostalo, NN 65/2011-1431